Κωνσταντίνος Παπαδάκης (βουλευτής Λασιθίου)

Ο Κωνσταντίνος Μ. Παπαδάκης (Τουρλωτή Λασιθίου, 1885 - Αθήνα, 7 Ιουνίου 1961) ήταν Έλληνας γιατρός και πολιτικός, που χρημάτισε βουλευτής Λασιθίου σε δύο κοινοβουλευτικές περιόδους. 

 Καταγωγή και σπουδές
Καταγόταν από φτωχή οικογένεια. Οι γονείς του (πατέρας του ήταν ο Χατζή Μιχαήλ Παπαδάκης) ήταν γεωργοί από την Τουρλωτή της Σητείας. Γράφτηκε στην Ιατρική Σχολή του Πανεπιστημίου των Αθηνών και πήρε το δίπλωμά του το 1912. Ως γιατρός εξυπηρετούσε κυρίως τις φτωχές και τις αγροτικές τάξειςΑπεβίωσε ο πρ. βουλευτής Λασιθίου, Κ. Παπαδάκης, εφημερίδα "Το Φως" (του Μιραμπέλλου), φύλλο 10/6/1961, σελ. 1..
Πολέμησε στην Εθνική Αντίσταση και αναγκάστηκε να καταφύγει στη Μέση Ανατολή για κάποιο χρονικό διάστημα.

 Πολιτική σταδιοδρομία 
Ο Παπαδάκης κατήλθε στην πολιτική προπολεμικά. Στις εκλογές του 1926 ο Κ. Παπαδάκης έλαβε μέρος με το Επαρχιακό Κόμμα αλλά δεν εξελέγη, καθώς συγκέντρωσε μόνο 977 ψήφουςΕΚΛΟΓΕΣ 1926 - ΟΙ 2.010 ΠΟΛΙΤΕΥΤΕΣ, Αέρα, 9-5-2012, ανάκτηση 9-8-2013.. 

Εξελέγη βουλευτής Λασιθίου  στις εκλογές του 1928Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 130 (αριθμ. 1189) και για δεύτερη φορά με το Κόμμα των Βενιζελικών Φιλελευθέρων στις εκλογές του 1946 με 2.245 ψήφους. Η τελευταία του κοινοβουλευτική θητεία τερματίστηκε το 1950. Τα τελευταία χρόνια της ζωής του ήταν ενεργός στην ΕΡΕ Σητείας. 

Πέθανε στην Αθήνα τον Ιούνιο του 1961.

 Παραπομπές 

Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες ιατροί του 20ού αιώνα